text: 24. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ5α/9161, 9162 της 9/25 Σεπτ. 1974  (ΦΕΚ Β' 930) Περί αιτιολογήσεως της υπ' αριθ. Γ5α/οίκ. 10007/13.10.1973 αποφάσεως του Υπουργού Κοιν. Υπηρεσιών. Κατόπιν των υπ' αριθ. 2135/1974, 2133/1974 και 2134/1974 αποφάσεων του Πρώτου Τμήματος του Συμβουλίου της Επικρατείας, δι' ης ηκυρώθη η υπ' αριθ. Γ5α/οίκ. 10007/13.10.1973 (ανωτ. αριθ. 20) υπουργική απόφασις και καθ' ο μέρος αύτη αφορά τα φαρμακευτικά ιδιοσκευάσματα DELTA – BYTADROL, DYTACORTEN και DYTAPREDIN δι' έλλειψιν πλήρους και ειδικής αιτιολογίας, ιδία δε εις αντιμετώπισιν ειδικήν των αιτηθέντων επιχειρημάτων του Ανωτάτου Υγειονομικού Συμβουλίου, παραθέτομεν την κάτωθι αιτιολόγησιν, ήτις συνάμα αποτελεί και ειδικήν αντιμετώπισιν των επιχειρημάτων του Α.Υ.Σ.: α)Δεν αποδεχόμεθα απλούν γεγονός ότι οι συνδυασμοί ούτοι κυκλοφορούν εις πλείστας χώρας ως ικανόν να στηρίξη την χορήγησιν της αδείας ελευθέρας κυκλοφορίας εν Ελλάδι άνευ ειδικής αναφοράς εις το διάφορον των συνθηκών της Δημοσίας Υγείας και βιοαποτελεσματικότητος επί του πληθυσμού. β)Ουδεμίαν ειδικήν μελέτην εις τον Ελληνικόν Χώρον ανεύρομεν εν τω φακέλλω δικαιολογούσαν την εν τη ημετέρα Χώρα επέλευσιν των αγαθών αποτελεσμάτων του συνδυασμού και ειδικώτερον, βάσει των συγχρόνων παραδοχών, ότι οι συνδυασμοί δέον όπως σαφώς υπερέχουν της χορηγήσεως ενός εκάστου των επί μέρους συστατικών και ότι δέον να υφίσταται απόλυτος ένδειξις δι' όλας τας περιπτώσεις εις ας χορηγείται ο συνδυασμός με την παράλληλον προϋπόθεσιν της οπωσδήποτε μειώσεως των τοξικών ενεργειών. γ)Εις την εισήγησιν, εφ' ης εστηρίχθη η γνωμοδότησις του Α.Υ.Σ. δεν δικαιολογείται η σαφώς αναφερομένη υπό του Εισηγητού γνώμη ότι "βεβαίως είναι γνωσταί αι παρενέργειαι και αντενδείξεις των τοιούτων συνδυασμών". δ)Δεν "στερούνται οι ιατροί πολυτίμων προϊόντων" ων εν τη αποδεχθείση υπό του Α.Υ.Σ. εισηγήσει διαλαμβάνεσθαι και κατ' επέκτασιν η Δημοσία Υγεία, προϊόντων άτινα συναρτούν τον συνδυασμόν διότι επιτρέπομεν ιδιοσκευάσματα περιέχοντα έν έκαστον των φαρμάκων, άτινα οι ιατροί δύνανται ελευθέρως να χορηγούν κεχωρισμένως και εις τας αποτελούσας τον συνδυασμόν δύο φαρμακευτικάς ουσίας εις τας επιθυμητάς δόσεις εξατομικευομένας. Η παρούσα δημοσιευθήτω δια της Εφημερίδος της Κυβερνήσεως. 